text: Brug dit netværk!
  Netværk er både familie, venner, kollegaer, kunder og leverandører på tidligere og nuværende arbejdspladser. Begynd på en liste og inden du ser dig om bliver den ganske lang.
  Netværket kan hjælpe dig med informationer. Hvor går det godt? hvor kan der være jobmuligheder? Søg inspiration til, hvor dit næste job kunne være. Du spørger naturligvis ikke om et job. Du beder om informationer eller råd og inspiration.
  Brug også dit netværk til sparring om dine ansøgninger og dit CV. Det er godt at få en "fremmed" til at læse det du har skrevet. Hvad hæfter de sig ved teksten? Hvilke informationer savner de? Er der ting de mener du ikke bør nævne i din ansøgning? (overflødige informationer eller gentagelser).